สงัสดีค่ะ สอบถามเรื่องประจำเดือน อายุ 20 ค่ะ ตั้งแต่เริ่มมีประจำเดือนครั้งแรกตอน13-14 ปกติเป็นคนที่ประจำเดือนมาไม่ปกติอยู่แล้วค่ะ ห่างกัน 2-3 เดือนบ้าง 1. มีความกังวลว่ามดลูกผิดปกติหรือไม่คะ ? และช่วงนี้มีแฟนค่ะ แต่มีอะไรกันล่าสุดคือก่อนประจำเดือนมา 3 เดือนก่อน จนตอนนี้ยังไม่มา ช่วงนี้มีอาการ เจ็บหน้าอกมากเหมือนขยาย อยากอาหาร อารมณ์เหวี่ยงง่าย ตกขาวแบบใสผสมกับสีขาวมามาก มีปวดท้องแบบแสบๆทางท้องล่างด้านซ้าย สลับขวาบ้าง 2. นี่คืออาการว่าประจำเดือนใกล้จะมาหรือเปล่าคะ? หรือว่า เป็นในทางอื่น จริงๆก็ตรวจครรภ์แล้วแต่ก็ขึ้นขีดเดียว พยายามไม่กังวลเพราะกลัวยิ่งเครียดยิ่งไม่มา รบกวนด้วยนะคะ ขอบค่ะ
สวัสดีค่ะ การที่ประจำเดือนมาไม่สม่ำเสมอ และนาน 2-3 เดือนมาสักครั้ง หากเป็นมาตั้งแต่วัยรุ่นแล้ว มักเกิดจากการทำงานผลิตฮอร์โมนของรังไข่ที่ไม่ปกติ ซึ่งในบางรายอาจเกิดจากมีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไปแต่หากเพิ่งมาเป็นไม่มาน ก็อาจเกิดจากสาเหตุอื่นๆ ได้อีก เช่น มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ มีพังผืดเกิดขึ้นในมดลูก เป็นต้นอย่างไรก็ตาม หากได้มีเพศสัมพันธ์ไปเมื่อ 3 เดือนก่อน และในตอนนี้ประจำเดือนยังไม่มา ก็อาจเกิดจากการตั้งครรภ์ได้ แต่หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะสำหรับอาการเจ็บหน้าอก หน้าอกขยาย อยากอาหาร อารมณ์แปรปรวน มีตกขาวมากขึ้น ปวดท้องน้อย อาจเป็นอาการก่อนการมีประจำเดือนมาก็ได้ค่ะ ดังนั้น แนะนำควรอรอประจำเดือนไปอีกซัก 1-2 สัปดาห์ หากประจำเดือนยังไม่มา หรือยังคงมาห่างกัน 2-3 เดือน แนะนำควรไปพบแพทย์ เพื่อตรวจหาสาเหตุ หากเกิดจากการผลิตฮอร์โมนของรังไข่ผิดปกติ การรักษาคือการทานยาปรับฮอร์โมนหรืออาจทานยาคุมกำเนิดก็